Projektas

**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL ILGALAIKĖS PASKOLOS PROJEKTAMS FINANSUOTI**

2018 m. balandžio 23 d. Nr. 34-1325

Lazdijai

 Vadovaudamasi Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalies 1 punktu, Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsniu, Savivaldybių skolinimosi taisyklių, patvirtintų Lietuvos Respublikos Vyriausybės 2004 m. kovo 26 d. nutarimu Nr. 345 „Dėl Savivaldybių skolinimosi taisyklių patvirtinimo“, 4 punktu ir atsižvelgdama į Lazdijų rajono savivaldybės kontrolės ir audito tarnybos 2018 m. balandžio 19 d. išvadą Nr. AR 3.7-2 „Dėl Lazdijų rajono savivaldybės ilgalaikės paskolos“, Lazdijų rajono savivaldybės taryba nusprendžia:

1. Leisti Lazdijų rajono savivaldybės administracijai imti iš banko 1 029 000 (vieno milijono dvidešimt devynių tūkstančių) eurų ilgalaikę paskolą 10 metų laikotarpiui ankstesniems skoliniams įsipareigojimams vykdyti (refinansuoti) ir Europos Sąjungos ar kitiems investiciniams projektams finansuoti.
2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, pasirašyti su garantijos suteikimu susijusius dokumentus.
3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL ILGALAIKĖS PASKOLOS PROJEKTAMS FINANSUOTI“**

**PROJEKTO**

**AIŠKINAMASIS RAŠTAS**

2018 m. balandžio 23 d.

 Lazdijų rajono savivaldybės tarybos sprendimo „Dėl ilgalaikės paskolos ėmimo savivaldybės paskoloms refinansuoti“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 28 punktu, Lietuvos Respublikos biudžeto sandaros įstatymo 10 straipsnio 1 dalimi, Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsniu, Lietuvos Respublikos Vyriausybės 2004 m. kovo 26 d. nutarimu Nr. 345 „Dėl savivaldybių skolinimosi taisyklių patvirtinimo“ patvirtintų Savivaldybių skolinimosi taisyklių 4 punktu ir Lazdijų rajono savivaldybės kontrolės ir audito tarnybos išvada.

 ***Šio sprendimo projekto tikslas*** yra leisti Lazdijų rajono savivaldybės administracijai imti iš banko 1 029 000 (vieno milijono dvidešimt devynių tūkstančių) eurų ilgalaikę paskolą 10 metų laikotarpiui ankstesniems skoliniams įsipareigojimams vykdyti ir Europos Sąjungos ar kitiems investiciniams projektams finansuoti.

Lazdijų rajono savivaldybės administracija ir kitos Lazdijų rajono savivaldybės biudžetinės įstaigos ir organizacijos įgyvendina projektus iš Europos Sąjungos struktūrinių fondų lėšų, kuriems būtinas prisidėjimas ir nuosavomis lėšomis. Daugumoje jų numatytas kompensavimo mechanizmas, kai projekto vykdytojas visas išlaidas turi padengti savo lėšomis ir tik vėliau jas kompensuoja projektą administruojanti institucija. Iki metų pabaigos reikės lėšų apyvartinėms išlaidoms ir/ar prisidėjimui nuosavomis lėšomis uždarosios akcinės bendrovės „Lazdijų vanduo“ projektui „Geriamojo vandens tiekimo ir nuotekų tvarkymo sistemų renovavimas ir plėtra Lazdijų rajono savivaldybėje“, Lazdijų rajono savivaldybės administracijos vykdomiems projektams „Pėsčiųjų viaduko Šeštokuose įrengimas“, „Lazdijų miesto Seinų ir Lazdijos gatvių bei vietinės reikšmės kelio nuo Janonio gatvės iki Lazdijų hipodromo rekonstravimas“, „Socialinio būsto fondo plėtra Lazdijų rajono savivaldybėje“ ir kitiems.

Pagal Lietuvos Respublikos 2018 metų valstybės biudžeto ir savivaldybių biudžetų finansinių rodiklių patvirtinimo įstatymo 13 straipsnio 2 punktą, savivaldybės metinio grynojo skolinimosi suma negali būti teigiamas dydis. Vadinasi, Lazdijų rajono savivaldybės administracija 2018 m. negali skolintis daugiau nei grąžins paskolų. 2018 m. planuojama grąžinti ilgalaikių paskolų už 1029000 eurų, todėl ir planuojama imti tokio pat dydžio paskolą.

  ***Kaip šiuo metu yra sprendžiami projekte aptarti klausimai***­ – šiuo metu projektams bendrafinansuoti naudojamos savivaldybės biudžeto lėšos, tačiau rajono savivaldybės biudžete patvirtintų lėšų iki metų pabaigos gali nepakakti investiciniams projektams bendrafinansuoti.

 ***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimo projektą Lazdijų rajono savivaldybės administracija galės imti ilgalaikę paskolą ir užtikrinti sklandų investicinių projektų įgyvendinimą.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** - dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė